b'\n_START_ARTICLE_\nSlavko Dokl\n_START_SECTION_\nZanimivosti\n_START_PARAGRAPH_\nDokl je sodeloval \xc5\xbee na vseh mo\xc5\xbenih \xc5\xa1portnih prireditvah, obiskal ni le olimpijskih iger._NEWLINE_Izdal je 33 proznih besedil._NEWLINE_Usko\xc5\xa1ka princesa je prozno delo, namenjeno mladim.\n_START_SECTION_\nDelo\n_START_PARAGRAPH_\nMed leposlovnimi deli je Dokl leta 1988 napisal zgodovinski roman Usko\xc5\xa1ka princesa, ki je tudi mladinsko delo. Leta 2005 je iz\xc5\xa1el \xc5\xa1e drugi del tega romana, 2008 pa je izdal \xc5\xa1e tretji del Usko\xc5\xa1ke princese.  Vsi deli romana so izmi\xc5\xa1ljene zgodovinske zgodbe 17. stoletja. \xc4\x8cevljar je \xc5\xa1el v \xc5\xa1tiro je delo, ki govori o zgodovini novome\xc5\xa1ke obrti med dvema vojnama. Dolenjskim posebne\xc5\xbeem je leta 1999 posvetil zbirko njihovih portretov Korl, koliko je ura? V istem letu je izdal \xc5\xa1e 1.233 starih sme\xc5\xa1nic, in sicer v knjigi \xc4\x8cemu so se neko\xc4\x8d smejali Dolenjci. Knjiga vsebuje dva dela. Zgodovinski utrip Novome\xc5\xa1\xc4\x8danov je zaklju\xc4\x8dil s knjigo Kronika nekega \xc4\x8dasa, v knjigi je obdelanih petinpetdeset let dolenjske zgodovine. Od leta 1995 se pisatelj ve\xc4\x8dinoma ukvarja z zbiranjem kratkih, resni\xc4\x8dnih, \xc5\xa1aljivih zgodbic (anekdot in prigod), ki so jih ve\xc4\x8d kot sto let do\xc5\xbeiveli Dolenjci in Belokranjci.'